Diari Oficial de la Generalitat Valenciana


Sumari del DOGV 7269, del 08-05-2014 (2014/4041)

ORDE 8/2014, de 17 d'abril, de la Conselleria de Presidència i d'Agricultura, Pesca, Alimentació i Aigua, per la qual es regula la concessió de drets de plantació de vinya procedents de la Reserva Regional i es convoca l'adjudicació de 770 hectàrees de drets de plantació de vinya procedents de la Reserva Regional de plantacions de vinya de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2014/04/17/8/dof/vci/html**

### Dades del document

Número de DOGV
:   7269

Data del DOGV
:   08-05-2014

Secció del DOGV
:   I. DISPOSICIONS GENERALS

Número del document
:   2014/4041


Data del document
:   17-04-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Descriptors 

:   * Conselleria de Presidència i Agricultura, Pesca, Alimentació i Aigua
    * raïm
    * viticultura
    * assignació de terres
    * producció agrícola
    * vinya
    * legislació

ORDE 8/2014, de 17 d'abril, de la Conselleria de Presidència i d'Agricultura, Pesca, Alimentació i Aigua, per la qual es regula la concessió de drets de plantació de vinya procedents de la Reserva Regional i es convoca l'adjudicació de 770 hectàrees de drets de plantació de vinya procedents de la Reserva Regional de plantacions de vinya de la Comunitat Valenciana. [2014/4041]  
El Reglament (CE) 1308/2013, del Parlament Europeu i del Consell, de 17 de desembre de 2013, pel qual es crea una organització comuna de mercats dels productes agraris, establix, en la part II, títol I, capítol III, un nou sistema de les plantacions de vinya, basat en autoritzacions de plantació a partir de l'1 de gener de 2016.  
No obstant això, fins al 31 de desembre de 2015 seguix vigent el règim transitori de drets de plantació establit en la part II, títol I, capítol III, secció IV bis, subsecció II, del Reglament (CE) núm. 1234/2007, del Consell, de 22 d'octubre de 2007 (reglament únic per a les OCM). El reglament esmentat determina, en l'article 85 undecies, que a fi de millorar la gestió del potencial productiu els estats membres crearan una reserva nacional, o reserves regionals, de drets de plantació. Així mateix l'article 85 duodecies establix les condicions per a la concessió dels drets procedents de les reserves.  
  
L'Orde 12/2013, de 27 de setembre, de la Conselleria de Presidència i Agricultura, Pesca, Alimentació i Aigua, regula la concessió de drets de plantació de vinya procedents de la Reserva Regional i convoca l'adjudicació de 769 hectàrees de drets de plantació de vinya procedents de la Reserva Regional de plantacions de vinya de la Comunitat Valenciana.  
Atenent la demanda rebuda, la Conferència Sectorial d'Agricultura dels passats 20 i 21 de gener ha assignat 770 hectàrees de drets de plantació de vinya de la Reserva Nacional a la Reserva Autonòmica de Drets de Plantació de la Comunitat Valenciana.  
Atesos els antecedents exposats, escau convocar el total disponible de drets de la Reserva Autonòmica dins de l'actual campanya vitícola. A l'efecte, es convoca l'adjudicació de 770 hectàrees de drets de plantació de vinya procedents de la Reserva Regional de plantacions de vinya de la Comunitat Valenciana, i s'habilita el director general de Producció Agrària i Ramaderia per a incrementar l'oferta fins al total de superfície de drets disponible en el moment de la resolució de les sol·licituds.  
  
Això es fa, d'acord amb la normativa europea en la matèria, en el marc del que es preveu específicament en el Reial Decret 1244/2008, de 18 de juliol, pel qual es regula el potencial de producció vitícola; la Llei 2/2005, de 27 de maig, de la Generalitat, d'Ordenació del Sector Vitivinícola de la Comunitat Valenciana; i el Decret 8/2007, de 29 de gener, del Consell, pel qual s'aprova el reglament de l'esmentada Llei 2/2005.  
  
D'altra banda, i als efectes d'evitar greuges comparatius, escau mantindre els requisits i les condicions de la mencionada Orde 12/2013, de 27 de setembre. Així mateix, amb vista a simplificar la gestió, es reconsideraran les sol·licituds presentades i no ateses en la seua totalitat per esgotament del total de superfície oferida conforme a l'Orde 12/2013 adés esmentada, sempre que es presente l'escrit indicat en l'annex II d'esta orde.  
Tot això a fi d'afavorir l'interés general, sobre la base de la millora de la competitivitat de la viticultura de la Comunitat Valenciana i conservació del seu patrimoni vitícola.  
D'acord amb allò que s'ha exposat, oïda la Comissió de Treball del sector vitícola indicada en l'article 14.4 de la Llei 2/2005, de 27 de maig, de la Generalitat, d'Ordenació del Sector Vitivinícola de la Comunitat Valenciana, i en virtut de les competències atribuïdes a la Conselleria de Presidència i Agricultura, Pesca, Alimentació i Aigua pel Decret 187/2012, de 21 de desembre, del Consell, i pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua,  
  
ORDENE  
  
Primer. Objecte  
L'objecte de la present orde és regular la concessió de drets de plantació de vinya procedents de la Reserva Regional establint les normes per a la presentació de sol·licituds, així com la documentació i els requisits exigits per al repartiment i l'adjudicació dels drets de plantació procedents de la reserva esmentada. Així mateix, es convoca l'adjudicació de drets de superfícies de plantació de vinya procedents de la Reserva Regional de drets de plantacions de vinya a la Comunitat Valenciana, tot això en compliment de l'article 4 del Decret 8/2007.  
  
  
Segon. Sol·licitants  
Podran sol·licitar drets de plantació les persones físiques o jurídiques o comunitats de béns, empadronades o amb domicili social en l'àmbit territorial de la Comunitat Valenciana, que utilitzen estos drets per a realitzar plantacions en la comunitat autònoma i complisquen els requisits establits en la present orde.  
En el cas de persones jurídiques o de sol·licitud d'adjudicació dels drets en règim de cotitularitat, si el repartiment d'accions, participacions o quotes té caràcter nominatiu, els interessats que en formen part no podran sol·licitar l'adjudicació d'este tipus de drets com a persones físiques si ho hagueren fet a través de la persona jurídica en règim de cotitularitat.  
  
Tercer. Requisits dels sol·licitants  
Els interessats que vulguen optar a la concessió de drets procedents de la Reserva Regional hauran de complir els requisits següents:  
a) Estar empadronat o tindre domicili social en un municipi de la Comunitat Valenciana amb anterioritat a l'obertura del termini de sol·licituds.  
b) Complir la normativa vigent en matèria de plantacions de vinya i en particular no posseir la titularitat de parcel·les il·legals en el moment de presentar la sol·licitud.  
c) No haver-se beneficiat de primes per abandó definitiu de la vinya en la campanya de presentació de la sol·licitud o en les últimes cinc campanyes vitivinícoles.  
d) No haver transferit drets de replantació de vinya en la campanya de presentació de la sol·licitud ni en les cinc campanyes anteriors.  
  
e) No haver cedit o venut drets de replantació de vinya per a la seua incorporació a la Reserva Regional en la campanya de presentació de la sol·licitud ni en les cinc campanyes anteriors.  
f) En cas de ser titular de drets de replantació en el moment de la presentació de la sol·licitud, haurà de comprometre's a utilitzar-los prèviament o simultàniament amb els drets que se li adjudiquen.  
  
Quart. Condicions econòmiques per a la concessió de drets  
L'adjudicació dels drets de plantació procedents de la Reserva Regional queda subjecta a les condicions econòmiques següents:  
1. Els drets es concediran de forma gratuïta als productors de menys de 40 anys que posseïsquen prou capacitació professional agrària i que s'establisquen per primera vegada com a cap d'explotació o cotitular d'esta, entenent-se com a tal l'alta en el règim especial de la Seguretat Social dels treballadors per compte propi o autònoms, entre l'1 d'agost de 2011 i el final del termini de presentació de sol·licituds.  
  
2. Es concediran a canvi d'una contrapartida financera a aquells sol·licitants que no es troben en les condicions de l'apartat 1 del present article i que utilitzen els drets per a plantar vinyes la producció de les quals tinga una eixida garantida. La contrapartida financera esmentada s'establix en:  
a) 100 ?/ha per a agricultors jóvens, d'acord amb el que establix l'apartat 7 de l'article 2 de la Llei 19/1995, de 4 de juliol, de Modernització de les Explotacions Agràries, que estiguen donats d'alta en el règim especial de la Seguretat Social dels treballadors per compte propi o autònoms en el moment de la presentació de la sol·licitud.  
  
b) 100 ?/ha per a titulars d'explotacions prioritàries o agricultors a títol principal.  
c) 300 ?/ha per a les explotacions que es troben inscrites en el Registre de Titularitat Compartida, d'acord amb el que establix la Llei 35/2011, de 4 d'octubre, sobre Titularitat Compartida de les Explotacions Agràries.  
d) 600 ?/ha per a la resta dels sol·licitants.  
  
Quint. Superfície oferida i prioritats de concessió  
1. Serà objecte d'adjudicació en la present convocatòria un total de 770 hectàrees, llevat que en aplicació del que disposa l'apartat dotze s'adjudique una superfície major.  
2. La superfície mínima per sol·licitud serà de 0,5 hectàrees. No hi ha límit màxim de superfície sol·licitada.  
3. En el cas que el nombre d'hectàrees sol·licitades supere la superfície indicada en l'apartat primer d'este article, s'aplicarà l'orde de prioritat següent:  
1) Agricultors classificats d'acord amb el punt 1 de l'article 4.  
2) Agricultors jóvens, d'acord amb el que establix l'apartat 7 de l'article 2 de la Llei 19/1995, de 4 de juliol, de Modernització de les Explotacions Agràries, que estiguen donats d'alta en el règim especial de la Seguretat Social dels treballadors per compte propi o autònoms en el moment de la presentació de la sol·licitud.  
3) Agricultors titulars d'explotacions agràries prioritàries.  
4) Agricultors a títol principal.  
5) Cooperatives o societats agràries de transformació, l'objectiu de les quals siga l'explotació en comú.  
6) Explotacions inscrites en el Registre de Titularitat Compartida.  
7) Altres.  
4. La selecció de sol·licituds es produirà seguint l'orde dels grups definits en l'apartat anterior. Davant la necessitat de prioritzar sol·licituds dins d'un grup concret, els sol·licitants es prioritzaran per orde decreixent de superfície sol·licitada, i en cas d'igualtat de superfícies, per orde de registre d'entrada de la presentació de les sol·licituds.  
  
No obstant això, s'adjudicarà un màxim de cinc hectàrees per sol·licitud, llevat que després d'atendre totes les sol·licituds quedara superfície pendent d'assignar. En el cas esmentat, s'adjudicaran noves superfícies fins a un màxim d'altres cinc hectàrees per sol·licitant amb saldo positiu de superfície sol·licitada. De la mateixa manera, s'efectuaran rondes successives d'adjudicació fins a esgotar el saldo total de superfície disponible. En el cas de cooperatives o societats agràries de transformació l'objectiu de les quals siga l'explotació en comú, el límit indicat per a cada ronda d'adjudicació serà de 25 hectàrees.  
  
Sext. Condicions d'utilització dels drets  
1. Els adjudicataris de drets de plantació han d'utilitzar-los abans que finalitze la segona campanya següent a la de l'adjudicació.  
  
No obstant això, els drets no utilitzats podran convertir-se en autoritzacions a partir de l'1 de gener de 2016, amb petició prèvia presentada per l'adjudicatari abans del 31 de desembre de 2015, excepte pròrroga decidida a escala nacional. Les autoritzacions concedides tindran el mateix període de validesa que els drets adjudicats. Tot això conforme al que establix el capítol III del Reglament (CE) 1308/2008.  
2. L'adjudicació dels drets no serà eficaç fins que l'adjudicatari haja realitzat, si és el cas, l'ingrés corresponent en la hisenda de la Comunitat Valenciana per l'import de les quantitats establides en la present convocatòria. L'ingrés esmentat haurà d'efectuar-se en el termini màxim d'un mes a partir de l'endemà de la notificació de la resolució d'adjudicació.  
  
3. L'adjudicació dels drets de plantació no implica l'autorització de les plantacions, que hauran de tramitar-se en la direcció territorial corresponent a la província on s'hagen d'efectuar.  
  
Sèptim. Obligacions dels adjudicataris  
1. Els drets de plantació adjudicats només podran ser exercits o utilitzats en plantacions de vinya realitzades pels titulars de l'adjudicació, excepte causa justificada de força major, conforme al que establix l'article 31 del Reglament (CE) 73/2009, a saber:  
- defunció de l'agricultor,  
- incapacitat laboral de llarga durada de l'agricultor.  
A més, els adjudicataris de drets de plantació precedents de la Reserva Regional queden subjectes a les obligacions següents:  
a) Mantindre l'empadronament o domicili social en un municipi de la Comunitat Valenciana en el moment d'utilització dels drets de plantació adjudicats.  
b) Utilitzar els drets de plantació adjudicats en parcel·les destinades a la producció de vins amb una Denominació d'Origen Protegida o amb una Indicació Geogràfica Protegida dins de la Comunitat Valenciana.  
  
c) Mantindre el cultiu de la vinya en la parcel·la durant un mínim de 10 anys, excepte causa justificada de força major, conforme al que establix l'article 31 del Reglament (CE) 73/2009, a saber:  
- defunció de l'agricultor,  
- incapacitat laboral de llarga duració de l'agricultor,  
- catàstrofe natural greu que haja afectat seriosament les terres agràries de l'explotació.  
d) No transferir drets de plantació de vinya durant les cinc campanyes següents a l'adjudicació de drets de la Reserva Regional.  
  
2. Els drets concedits de la Reserva Regional només es podran utilitzar en plantacions que tinguen una superfície mínima de 0,5 hectàrees, encara que seran vàlides les menors de la dita superfície si es troben contigües amb altres superfícies de la mateixa explotació, sempre que entre totes aconseguisquen una extensió major de 0,5 hectàrees.  
3. En cas de transmissió de les parcel·les en què s'hagen exercit els drets adjudicats, els compromisos adquirits es transmetran íntegrament al nou titular de les parcel·les, i no s'admetrà el canvi de titular en el Registre Vitícola sense que s'hi presente prova de l'assumpció dels compromisos esmentats per part del nou titular.  
  
Octau. Presentació de sol·licituds  
Les sol·licituds es presentaran conforme al model que s'adjunta com a annex I, i aniran acompanyades de la documentació establida en l'article nou.  
2. A l'efecte de permetre la classificació de les sol·licituds conforme a l'apartat 4 de l'article 5 d'esta orde, les sol·licituds dirigides a la Direcció General de Producció Agrària i Ramaderia podran presentar-se preferentment en les direccions territorials o oficines comarcals agràries de la Conselleria de Presidència i Agricultura, Pesca, Alimentació i Aigua o en la resta de llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. El termini de presentació de sol·licituds serà d'un mes a comptar de la data de publicació d'esta orde.  
4. El model oficial de sol·licitud està disponible en l'adreça electrònica següent: ?http://www.gva.es/es/inicio/atencion\_ciudadano/buscadores/tramites\_servicios?, que arreplega el catàleg de tràmits i servicis de la Generalitat Valenciana.  
  
Nové. Documentació que ha d'acompanyar la sol·licitud  
1. Els sol·licitants presentaran la documentació següent:  
a) Fotocòpia compulsada del DNI/NIE, del titular i/o del representant i, si és el cas, la documentació que n'acredite la representació.  
b) Estatuts o escriptura de constitució actualitzada, en cas de persona jurídica.  
c) Certificat d'empadronament que acredite el requisit indicat en l'apartat a de l'article 3 d'esta orde.  
d) Per a acreditar la incorporació a l'activitat agrària dels jóvens agricultors:  
- Informe de la vida laboral actualitzat, emés per la Tresoreria General de la Seguretat Social en el règim que corresponga.  
e) Per a acreditar la condició d'agricultor a títol principal:  
- Còpia de la declaració de L'impost sobre la renda de les persones físiques (IRPF) de l'últim exercici o alternativament tres de les cinc últimes declaracions presentades.  
- Informe de la vida laboral actualitzat, emés per la Tresoreria General de la Seguretat Social en el règim que corresponga.  
f) Per a acreditar la formació agrària:  
- Còpia de títol acadèmic de branca agrària, com a mínim de Formació Professional de primer cicle.  
- Diploma o certificat de curs o cursos en matèria agrària impartits per institucions públiques o privades en què s'acredite el temari impartit, hores lectives i dates de la seua realització, per un mínim de 80 hores.  
- Experiència professional en l'activitat agrària per un mínim de dos anys. Esta circumstància es demostrarà amb la presentació d'algun dels documents següent:  
- Informe de la vida laboral emés per la Tresoreria General de la Seguretat Social en el règim que corresponga.  
- Certificat de la Tresoreria de la Seguretat Social d'haver cotitzat durant dos anys en qualsevol règim per activitats agràries.  
- Declaracions de l'impost de la renda de les persones físiques (IRPF) de dos anys distints, en les quals el peticionari conste com a declarant de rendes agràries.  
En cas de no posseir els dos anys d'experiència professional serà vàlida l'acreditació de 40 hores lectives en cursos de formació professional agrària per cada any de carència.  
  
Deu. Tramitació de la sol·licitud  
1. Les direccions territorials de la Conselleria de Presidència i Agricultura, Pesca, Alimentació i Aigua examinaran les sol·licituds presentades pels interessats domiciliats en l'àmbit territorial de la seua competència i comprovaran el compliment dels requisits exigits per la present orde, així com la seua acreditació, i les classificaran segons el que establixen els articles 4 i 5.  
2. Quan les sol·licituds no posseïsquen els requisits exigits o no queden prou acreditats, als efectes de ser beneficiari i del grup en què quede classificat segons els articles 4 i 5, es requerirà els interessats perquè, en un termini de deu dies, esmenen la falta, adjunten els documents preceptius o formulen les al·legacions que estimen pertinents, amb indicació que, si així no ho fan, se'ls tindrà per desistits de la seua petició quan no resulten acreditats per a ser-ne beneficiaris, amb resolució prèvia, de conformitat amb allò que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. Complits els tràmits anteriors, les direccions territorials remetran a la Direcció General de Producció Agrària i Ramaderia un informe en què es llisten els sol·licitants amb indicació de forma diferenciada dels qui complixen els requisits, amb la seua corresponent classificació i orde de prioritat, d'acord amb el que establix l'article 5 de la present orde, i aquells que no els compleixen, amb indicació del motiu.  
El servici competent adscrit a la Direcció General de Producció Agrària i Ramaderia, després de prioritzar les sol·licituds a escala de tota la Comunitat Valenciana d'acord amb el que establix l'article 5 de la present orde, dictarà una proposta de resolució.  
4. La persona titular de la Direcció General de Producció Agrària i Ramaderia dictarà la resolució de conformitat amb la proposta formulada pel servici competent. Per als sol·licitants classificats dins de l'article 4.2, la resolució estarà condicionada al pagament de la quantitat establida en aquella, en el termini d'un mes a comptar de l'endemà de la notificació.  
5. Les notificacions s'efectuaran d'acord amb el que preveuen els articles 58 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6. El termini per a resoldre i notificar les sol·licituds serà de 6 mesos des de la data de publicació de la present orde. Si, transcorreguts 6 mesos, l'interessat no haguera rebut notificació, haurà d'entendre desestimada la seua sol·licitud.  
7. Contra la resolució expressa de la sol·licitud, que no esgota la via administrativa, podrà interposar-se un recurs d'alçada davant el secretari autonòmic d'Agricultura, Pesca, Alimentació i Aigua, en el termini d'un mes comptat a partir de l'endemà de la notificació, sense perjuí de qualsevol altre recurs que escaiga legalment.  
  
Onze. Revocació dels drets  
L'incompliment de qualsevol de les obligacions establides en els articles 6 i 7 de la present orde donarà lloc a la revocació de les adjudicacions concedides, sense contraprestació econòmica de cap tipus, així com a la imposició de les sancions administratives que hi poden correspondre, d'acord amb la normativa vigent.  
  
  
Dotze. Habilitació  
La persona titular de la Direcció General de Producció Agrària i Ramaderia podrà dictar els actes i les resolucions que siguen necessaris per a l'adequada aplicació de la present orde.  
S'habilita el director general de Producció Agrària i Ramaderia per a incrementar la superfície adjudicada fins al total de superfície de drets disponible en la Reserva Autonòmica de drets de plantació de vinya, en el moment de la resolució de les sol·licituds.  
  
Tretze. Sol·licituds de reconsideració  
No obstant allò indicat esta orde, en el cas que s'haguera presentat en termini una sol·licitud a l'empara de l'Orde 12/2013, de 27 de setembre, i complint els requisits indicats en l'orde esmentada, no haguera sigut atesa en la seua totalitat per falta de saldo disponible, el sol·licitant podrà presentar una sol·licitud de reconsideració conforme a l'annex II d'esta orde, sense més documentació annexa, sempre que es mantinguen les condicions i els requisits exigits.  
En el cas esmentat, la sol·licitud es classificarà automàticament dins del mateix grup de prioritat que tinga assignat i amb la superfície sol·licitada i no concedida conforme a l'Orde 12/2013.  
  
Catorze. Efectes  
La present orde produïx efectes des del mateix dia de la publicació en el Diari Oficial de la Comunitat Valenciana, conforme al que disposa l'article 57 de la Llei Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quinze. Recursos  
Contra el present acte administratiu, que posa fi a la via administrativa, es podrà interposar un recurs potestatiu de reposició davant el mateix òrgan que el va dictar, o ser impugnat directament davant l'orde jurisdiccional contenciós administratiu. El recurs de reposició podrà interposar-se en el termini d'un mes, comptat a partir de l'endemà de publicació d'esta orde, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, transcorregut el qual únicament podrà interposar-se un recurs contenciós administratiu, davant la Sala Contenciosa Administrativa de la Comunitat Valenciana, en el termini de dos mesos, comptadors des de l'endemà de la seua notificació o publicació, de conformitat amb el que preveuen els articles 10 i 46 de la Llei reguladora de la Jurisdicció Contenciosa Administrativa, de 13 de juliol de 1998.  
  
  
València, 17 d'abril de 2014  
  
El conseller de Presidència i   
Agricultura, Pesca, Alimentació i Aigua,  
JOSÉ CÍSCAR BOLUFER


Còpia Permalink ELI